text: Morgen-indbrud på café  
  15 maj 2013 kl. 05.03
  Tidligt onsdag beslutede fire tørstige ungersvende at gå på rov efter sprut i Gråsten - og kort efter blev de sat i brummen.
  Kun få morgen-vandrere var på gaden, da de fire mænd brød ind i en café i Toldbodgade.
  En årvågen kvinde fandt det dog usædvanligt, at der var voldsom larm ved cafe'en, og da hun så nærmere efter, observerede hun de fire mænd på vej fra cafe'en ind i en bil. Hun noterede nummeret på bilen, ringede til politiet og fulgte efter.
  Kort efter var politiet også på sporet. De fire mænd blev standset og anholdt, fordi de havde taget flere flasker spiritus med sig. Alle fire blev taget med til forhør på politistationen i Sønderborg.
  